lflage/wiki-talks huggingface dataset:
Keskustelu:Konesota

message: Muutin argumentteja siten, etteivät ne johda tietosisältönsä puolesta harhaan.
Selitykset muutoksille (osa muutoksista on vain hyvin pieniä): 
*Amigan ja ST:n prosessorien nopeusero ei ole hirveän suuri (7,14mhz ja 8mhz)
*ST:ssäkin on viruksia
*ST:n huonompi grafiikka ei näkynyt useimmissa molemmille laitteille saatavissa peleissä.
*PC:n surkea grafiikka on kyseenalainen, koska monilla oli Super VGA jo 1990-luvun alkaessa.
*väite Amigan monitorittomuudesta on täysin käsittämätön. Kaikilla tuntemillani käyttäjillä oli monitori.
*samoin väite, että amigakäyttäjät vain pelaavat, on liian omituinen, kun otetaan huomioon että demoscene oli ensin amiga-osaston hommia ja vasta myöhemmin PC:n
*pelikonsolien peleissä tarvitaan kyllä aivoja sikäli, että niillehän oli paljon puzzle-pelejä. Sen sijaan lentosimulaattorit ja strategiapelit olivat aika pitkälti poissa, joten konsolipelejä pystyi sanomaan vaikka lapsellisiksi.
replies: text: Aika paljon oli kyllä sellaisia PC-käyttäjiä, joiden kaikki tuttavapiiriin kuuluneet amigistit olivat juuri noita ehkä korkeintaan lisälevarilla ja lisämuistilla laajennetun Amiga 500:n käyttäjiä. Tuon perusteella sitten muodostettiin virhekäsityksiä, jotka tulivat sitten esiin esimerkiksi purkkien messualueilla. Viznut 19. heinäkuuta 2005 kello 13:37:19 (UTC)

text: Ja tuolloin aivan 90-luvun alussa oli monilla PC-harrastajilla vielä CGA tai EGA, siitä tuo "grafiikan surkeus". Ja VGA-aikoinakin vaikka VGA:ssa olikin hieman enemmän värejä, käytti suuri osa peleistä vielä EGA-grafiikkaa eikä monessakaan ollut esimerkiksi sellaista nättiä ja pehmeää skrollausta kuin Amigan peleissä oli tottunut näkemään. Viznut 19. heinäkuuta 2005 kello 13:37:19 (UTC)
replies: text: ::Vastaus ylempään: joo, mutta monitori useimmissa amigoissa silti oli.
replies: text: ::Ja vastaus alempaan kohtaan: no tuo riippuu täysin, missä vuodessa elämme. sotaa käytiin kai sekä sinä aikana, kun PC:n grafiikka yleensä oli huonompaa, että myös super vga ajalla (joka oli jo Doom-aikaa). Tämä tilanteen muuttuminen ajan myötä pitäisi ilmetä grafiikka-argumentin yhteydessä (jos se palautetaan), muuten se tuntuu monista oudolta.
Mitä lähteitä tähän artikkeliin kaivattaisiin? Ravel 5. toukokuuta 2006 kello 08.22 (UTC)

text: Koko artikkeli on lähteetön alkaen määritelmästä ja jokainen väite on lähteetön.--Teveten 25. syyskuuta 2007 kello 10.20 (UTC)

text: Minusta tämä ei ole roskaa. 85.156.231.169 29. syyskuuta 2007 kello 16.08 (UTC)

message: Merkittävyys näköjään kyseenalaistettiin. Artikkeli on aikoinaan säilytetty äänestyksessä, joten sitä ei voi ilman uutta äänestystä poistaa. --Otrfan 10. heinäkuuta 2009 kello 04.14 (EEST)
thread_title: Merkittävyyden kyseenalaistaminen
Keskustelu:Leppävirta

message: Suattaahan tuo olla tuo Taepaleen kannaava-aluekkii Leppävirrallalahhii vua ku tuo o Varkaavessahhii. Nii onkoha se molemmissae? --jeepo 19. heinäkuuta 2005 kello 20:29:53 (UTC)
Artikkelissa liikutaan mainostamisen rajamailla, onko linjan mukaista? --jeepo 25. helmikuuta 2006 kello 15.27 (UTC)
replies: text: Muokkasin vähän mm. poistamalla ulkoiset linkit pois artikkelista. Niitä ei ilmeisesti ole tapana käyttää. -- Jokkex 3. maaliskuuta 2006 kello 06.43 (UTC)

message: Tuo matkailuosio pitäisi kirjoittaa neutraaliksi, nyt se on kuin matkailuesitteestä. Tällainen tyyli ei kuulu Wikipediaan. Kommentin jätti 88.194.195.42 (keskustelu – muokkaukset).
Olen samaa mieltä ylläkirjoittaneiden kanssa mainostekstimäisyydestä. 
Lisäksi aikamoista totuuden vääristelyä on myös väite, että Hackman olisi "kotoisin" Leppävirran Sorsakoskelta, kun näin ei todellisuudessa ollut. Aiheesta löytyy varmasti lähteeksi tieteellisesti uskottavaakin historiankirjoitusta. Totuuden voi käydä lukaisemassa esimerkiksi Hackmanin websivuilta, mistä löytyy ihan kansantajuinen lyhennelmä ko. yrityksen historiasta, jonka mukaan yrityksen eräs - tosin yrityksen kannalta merkittävä - tuotantopaikkakunta Leppävirran Sorsakoski on. 188.127.194.44 3. tammikuuta 2010 kello 14.46 (EET)M
Mikenti Oy ei ole mikään merkittävä LVI-alan yritys (kuten Danfoss ja GST on) vaan paikallinen LVI-asennusliike. Siksi poistin sen sivuilta. Kommentin jätti 141.192.153.33 (keskustelu)
thread_title:  Mainostekstin raja ylitetty
Keskustelu:Transilvania

message: Miksi Janos Hunyadi on kirjoitettu muotoon Hunyadi Janos? Tietääkseni siellä mistä hän on kotoisin ei ole käytäntönä kirjoittaa sukunimeä ensiksi ja ainakin Janos Hunyadi on se muoto jolla hänestä kirjoissa puhutaan.--Warlord 20. heinäkuuta 2005 kello 15:30:24 (UTC)
Huomasin asiaa tutkittuani että Unkarissa sukunimi sittenkin voidaan kirjoittaa ennen etunimeä, pahoittelen erehdystäni. Kirjoissa sukunimi on kuitenkin yleensä jälkeen.--Warlord 27. elokuuta 2005 kello 21.16 (UTC)
replies: text: Tämä on unkarilainen tapa kirjoittaa unkarilaiset sukunimet. Muissa Euroopan kielissä unkarilaiset nimet käännetään tavalliseen muotoon: ensin etunimi, sitten sukunimi, eli tässä tapauksessa János Hunyadi. --Tero Vilkesalo 29. toukokuuta 2006 kello 16.51 (UTC)

message: Mikä tämä on suomeksi? Onko tämä yhdellä vai kahdella ässällä? Tässä luokituksessakin on käytetty kumpaakin ja eri kieliversioissa samoin. --Höyhens (keskustelu) 17. joulukuuta 2020 kello 12.53 (EET)
replies: text: Kotuksen Eksonyymeistä voi tarkistaa, että molemmat ovat oikein . Lähde on verkkoon siirretty kirja Pariisista Papukaijannokkaan, ja sitä tietysti päivitetään. Jos harrastaa selaimessa kirjanmerkkejä, Eksonyymit-sivu kannattaa lisätä sinne. --Abc10 (keskustelu) 17. joulukuuta 2020 kello 16.29 (EET) edit: 17. joulukuuta 2020 kello 17.29 (EET)
thread_title:  Artikkelin nimi 

message: Missään ei näy niin lähdeluetteloa kuin ei viitteitäkään. Eikö tämä artikkeli siis pitäisi jollain tavalla merkitä lähteettömäksi? --188.238.159.18 27. heinäkuuta 2021 kello 16.55 (EEST)
replies: text: Niinpäs näkyy. Merkitty lähteettömäksi. --Höyhens (keskustelu) 27. heinäkuuta 2021 kello 18.27 (EEST)
thread_title:  Lähteetön?
Keskustelu:Rainier III

message: Arvonimen käännös vaikuttaa puolinaiselta (de-prepositiot jätetty jne.). Voisiko joku ranskaa hyvin taitava tehdä käännöksen loppuun, tai vaihtoehtoisesti palauttaa tekstin ranskankieliseksi? En kehtaisi itse kouluranskallani ruveta korjailemaan, sillä joukossa on varmasti paremminkin osaavia. --MiaK 20. heinäkuuta 2005 kello 20:14:13 (UTC)
Eikös "Monacon ruhtinaskunnan hallitseva, suvereeni ruhtinas ja valtionpäämies" voisi olla yksinkertaisesti "Monacon ruhtinaskunnan ruhtinas ja valtionpäämies"? --Cuprum 13. marraskuuta 2006 kello 15.46 (UTC)

message: Kävin siis läpi tuota arvonimeä ja annoin pyydetyt lähteet, minkä johdosta otin mallineen pois. Kaljami (keskustelu) 1. kesäkuuta 2020 kello 01.34 (EEST)
thread_title:  Malline poistettu
Keskustelu:Työpöytäjulkaiseminen

message: Pitäisi panna luokkaan "kirjapainotaito".
replies: text: Lisäsin, voit tehdä näitä itsekin luokkalinkkejä lisäämällä. --Jgrr 21. heinäkuuta 2005 kello 11:33:17 (UTC)

message: Tarvitsisi merkittävää laajennusta ja varmaankin nimen vaihtoa myös: en-wikiin linkitetty kertoo yleisemmin käsitteestä "työpöytäjulkaisu" kuin vain julkaisuun käytettävistä julkaisuohjelmista. Esim. mitä tapahtuu kun sivuntaitos lähetetään painoon ja niin edelleen. Edit: tai on tuossa kerrottu muutakin joka johtaa entistä suurempaan tarpeeseen muuttaa sivun nimeä. Ipr1 (keskustelu) 12. syyskuuta 2019 kello 14.12 (EEST)
thread_title:  Laajennusta
Keskustelu:Harry Potter ja puoliverinen prinssi

message: Tuli vaan tuossa mieleen... Olisikohan tarpeen laitella jotain juonista muihinkin kun vaan tähän puoliveriseen prinssiin, kun niissä muissa on vaan takakansitekstit? MItä ootte mieltä? Tekijöitä varmasti artikkelien täydennyksille riittäisi, kuten esim. minä.
replies: text: Takakansitekstejä ei oikeastaan pitäisi kopioida ollenkaan Wikipediaan, vaan juonesta pitäisi kertoa "omin sanoin". --Hasdrubal 21. heinäkuuta 2005 kello 18:13:44 (UTC)

text: Okei. Alanpa kertoa 1-5-kirjojen juonet noin viikon kuluttua, jos ei joku ehdi sitä ennen.

message: onko tuo juonipaljastus totta????? 
replies: text: no ei kai täällä valehdellakkaan? -Rusina 23. elokuuta 2005 kello 15.38 (UTC)

text: Nyt mä luin koko teksin varoitteluista välittämättä ja siinä meni.. no, kyllä ostan kirjan, kiinnostavaa.. Mutta miksi piti kertoa noin paljon? Idioottimaista. -Vonka 23. elokuuta 2005 kello 19:52

text: Siinä nimenomaan varoiteltiin, että seuraava teksti paljastaa yksityiskohtia juonesta - älä lue, jollet halua spoilaantua. Ei pahalla, mutta itseäsi saat syyttää. -- Panu 23. elokuuta 2005 kello 16.57 (UTC)

text: Tossa on minusta kerrottu aivan liikaa. Vaikka se juoni käydäänkin läpi, ei tarvitse kertoa koko loppuratkaisua. Voisi esimerkiksi kertoa että Draco Malfoy näyttää todellisen luonteensa jne. Mutta omapa on vikani kun luin tämän varoituksitta huolimatta. Sapettaa silti. :/ -napu 2. joulukuuta 2005 kello 21.04
replies: text: :Ei täällä ole tarvetta salailla ja kertoa epäselvästi. Jo otsikko "juoni" pitäisi varoittaa sen verran, ettei mene sitä lukemaan. Itse en lue edes kirjojen takakansitekstejä. -tKahkonen 18. maaliskuuta 2006 kello 14.46 (UTC)
kökkö :( toissapäivänä kirjan alkoitin ja nyt tyhmänä menin lukemaan sen... ;( ei ole enään mitään intoa lukee koko kirjaa, kun sen luin,,, TIEDÄN että tekstin alussa sanottiin, että sisältää  spoilailuja, muitta ei siinä nyt niin paljoa niitä olisi ätytynyt olla jos kerran juoni kerrottiin...

text: Joo, ei kannata lukea kirjaa, ettei spoilaannu. -tKahkonen 28. maaliskuuta 2006 kello 13.00 (UTC)

text: Vaihoin ton sivumäärän :p ei siin oo mitään "708" sivuu vaan 698. -- DopeStar 27. helmikuuta 2007 kello 19.44
thread_title:  hp ja puoliverinen prinssi
Keskustelu luokasta:Espanjan kaupungit

message: Kyselen täällä tietämättömänä "tyhmiä", eli onko Espanjan kaupungit tarkoitus luokitella maakunnittain eikä luokkaan "Espanjan kaupungit"? Toimitaanko näin muidenkin maiden kohdalla? --MiaK 21. heinäkuuta 2005 kello 21:29:04 (UTC)
thread_title: Kysymys luokituksesta
Keskustelu luokasta:Ammattikorkeakoulu

message: Ihmettelen roska-merkintää. Tämä luokka toimii pääluokkana ammattikorkeakoulua käsitteleville artikkeleille. Luokan alaluokkia ovat mm. ammattikorkeakoulut ja ammattikorkeakoulututkinnot. --Hippophaë 22. heinäkuuta 2005 kello 16:17:38 (UTC)

message: Lisäsin Pikapoisto-mallineen. Siirsin jo aiemmin kaikki luokan sivut joko Ammattikorkeakoulut-luokkaan tai muihin paremmin soveltuviin luokkiin. --Pullaharakka (keskustelu) 27. joulukuuta 2020 kello 03.29 (EET)
thread_title:  Pikapoisto-malline
Keskustelu:Karuna

message: Haluaisin vaan sanoa, että noi kylännimet on tehty silloin kun alueella asui paljon ruotsinkielisiä, nykyään käytetään suomennettuja nimiä. Tiedän, koska asustelen Karunan tienoilla :) --Warlord 23. heinäkuuta 2005 kello 12:47:27 (UTC)
Voitko ystävällisesti lisätä kyseisten paikkojen suomenkieliset nimet? --Nimistömaakari 28. heinäkuuta 2005 kello 15:54:04 (UTC)
Nyt kun sen sanoit, niin tunnen itseni tosi typeräksi. Sehän minun olisi pitänyt tehdä eikä valittaa sinulle! Juuri nyt en kaikkia muista, joten laitan vain pari ja teen loppuun myöhemmin.--Warlord 28. heinäkuuta 2005 kello 19:05:28 (UTC)
replies: text: Sivusin asiaa alla, eli Sauvon ja Karunan historioissa (kaksi osaa) on selostettu ja lueteltu nuo kylien nim ien suomentamiset. --Urjanhai (keskustelu) 12. heinäkuuta 2020 kello 12.50 (EEST)

message: Olen juuri kirjautunut uutena käyttäjänä, enkä vielä tahtoisi sekoittaa jo hyvin alkanutta Karunasivua. Olisi korjattavaa... Päistärpää nimi on väärin, se on oikeasti Päisterpää. Karunalla on kotisivut www.karuna.fi, elikkä olisi linkittämishommia.  –Kommentin jätti Mirkku-66 (keskustelu – muokkaukset)
thread_title:  Jelppiä 

message: Museoviraston mukaan kappeliseurakunta perustettu 1681 ja se itsenäistyi kirkkoherrakunnaksi 1908. Uudessa Suomettaressa vuodelta 1908 on Kärkniemen kartanon omistajan kuolinilmoitus. Omistajan mainitaan mm. toimineen Karunan kuntakokouksen puheenjohtajana 12 vuotta. Tämän perusteella Karunan kunta on siis perustettu jo 1800-luvun puolella. --Raksa123 (keskustelu) 4. heinäkuuta 2020 kello 13.25 (EEST)
replies: text: Kappeliseurakunnissakin oli pitäjänkokouksensa kunnallisasetuksen myötä ja nimityksen saattaa mennä sekaisin. Tosin on mahdollista, että Karunan kunta olisi 1800-luvun puolelta. Sen kuuluisan jonkun pitäisi käydä kirjastossa lukemassa Sauvon ja Karunan historiaa. --Vnnen (keskustelu) 11. heinäkuuta 2020 kello 22.58 (EEST)
replies: text: :Istuin siellä pitkään, mutta kun tutkin jotain muuta jonkun muun paikkakunnan historiasta niin Karuna jäi vain vilkaisulle silloin. Sauvosta ja Karunassa on hyvät uudehkot historiat. Siellä on mm. noista kylänni mien suomentamisista joihin viitattiin yllä, tieto, että nimiä suomennettiin joskus 1930-luvulla, mutta kun kaikki ehdotetut suomennokset eivät vakiintuneet, niin listaa tarkistettiin myöhemmin (en nyt enää muista kerranko vai kaksi). Silloin siis saa varmaan kylännimet lähteistää todella tarkasti, ja kotuksen lähteistä tarkistaa mikä on nykyinen käytössä oleva. Kunnat joista on uudehko pitäjänhistoria, ovat todella kiitollisia muokattavia.--Urjanhai (keskustelu) 12. heinäkuuta 2020 kello 12.48 (EEST)
thread_title:  Perustamisvuodet
Keskustelu:Luettelo tietokoneohjelmoijista

message: Tämä luottelo on minusta vähän pöljä, maailmassa on miljoonia ihmisiä jotka tienaavat elantonsa
tietokoneita ohjelmoimalla (mukaanlukien allekirjoittanut) ja 99,9% niistä ei ylitä Wikipedian merkittävyyskynnystä. Pitäisikö tämä uudelleennimetä vaikka "Luetteloksi merkittävistä tietokoneohjelmien kehittäjistä" tms. --Joonas 23. heinäkuuta 2005 kello 12:57:26 (UTC)
replies: text: Kannatan, muutoin joudun lisäämään itseni listaan :) --Teemu M. 20. lokakuuta 2005 kello 10:42:07 (UTC)

text: Monet meidän luetteloistamme olettavat että kyse on juuri merkittävistä henkilöistä. esim. Luettelo kirjailijoista, Luettelo filosofeista, Luettelo elokuvaohjaajista jne. -- Jniemenmaa 20. lokakuuta 2005 kello 10:45:01 (UTC)

message: Osa listalla on tunnetumpia muista asioista kuten elektroniikkasuunnittelusta (Wozniak), jotkut yrityksen perustamisesta (Ellison), sisällyttämistä luetteloon voisi tarkistella. Ipr1 (keskustelu) 31. lokakuuta 2021 kello 15.31 (EET)
replies: text: Varteenotettava näkökanta. Ole rohkea ja muokkaa. -- Cimon Avaro 31. lokakuuta 2021 kello 18.08 (EET)
replies: text: : Kyseisten henkilöiden artikkelit ovat siinä määrin puutteellisia, ettei voi oikein ottaa kantaa suuntaan tai toiseen. Jos joltakulta muulta löytyy parempia lähteitä niin muokkaamaan. Ipr1 (keskustelu) 31. lokakuuta 2021 kello 19.35 (EET)
replies: text: ::Larry Ellison saattaa olla poistettavissa, mutta Wozniakin pitäisin. Englanninkielisessä listassa hänen rivinsä on: "Steve Wozniak – Breakout, Apple Integer BASIC, cofounded Apple Inc." eli siinä on kaksi klassista ohjelmisto tuotetta. Videopeli ja ohjelmointikieli. Mutta en voinut lisätä näitä tietoja ilman lähdeviittauksia suomenkieliseen artikkeliin koska ne eivät ilmene hänen suomenkielisestä artikkelistaan. Pitää olla artikkelissa jotta voi laittaa tietoa luetteloon, tai sitten pitää olla lähde. -- Cimon Avaro 31. lokakuuta 2021 kello 20.43 (EET)
thread_title:  Tarkistuksia
Keskustelu:Blogi

message: Mielestäni artikkelit päiväkirjasta ja blogista voisi yhdistää, sillä blogihan on tietyntyyppinen päiväkirjan alalaji. --MiaK 25. heinäkuuta 2005 kello 00:05:42 (UTC)
replies: text: No jaa, blogi on vakiintunut (vaikkakin vähän ylimainostettu) käsitteensä, eikä välttämättä ihan sama asia kuin nettipäiväkirja. Kai se ansaitsee oman artikkelinsa.--ML 25. heinäkuuta 2005 kello 07:28:54 (UTC)

message: Voidaanko Finnairin Jukka Hienosen kirjoittelua yhtiön intranetissä kutsua blogiksi, koska mahdollisuutta kirjoitusten kommentointiin ei ole? Toisin sanoen kysymyksessä on yksisuuntainen viestintä. --MKo 9. lokakuuta 2006 kello 10.12 (UTC)
replies: text: Kuuluuko blogin määritelmään muka se, että sitä pitää voida kommentoida? -tKahkonen 10. lokakuuta 2006 kello 14.47 (UTC)
replies: text: :Ei kuulu, ei missään blogin määritelmässä ole sanottu että sitä pitäisi voida kommentoida millään tavoin. Esimerkiksi AskOxford sanoo että "personal websites similar to diaries" ja "An Internet website containing an eclectic and frequently updated assortment of items of interest to its author. 1999-. [Shortening of weblog.]", samanlaisia tuloksia antaa Googlen define:blog -haku. Tuo kommentointimahdollisuusvaatimus on jonkun omaa keksintöä. --Litami 12. lokakuuta 2006 kello 18.31 (UTC)
"Blogi voidaan nähdä myös aivan uutena mediana ja uutena kulttuurina, jonka avainsanoja ovat vuorovaikutus ja verkostoituminen. Pelkkä tunnollinen päiväkirjan kirjoittaminen ei riitä." Mitähän settiä tämäkin on? Joku Rosa Meriläisen blogi on kyllä pelkkä päiväkirja. Aika höttöä tämä artikkeli. -tKahkonen 12. lokakuuta 2006 kello 19.52 (UTC)

text: Mikä sitten on blogin ja päiväkirjan ero, eli miksi Meriläisen blogi ei ole blogi (jos ero ei ole kommentointimahdollisuudessa)? Mutta höttöä on kyllä artikkeli. --Jmkark 18. helmikuuta 2007 kello 15.10 (UTC)
replies: text: : Olisikohan veteenpiirretty viiva blogin ja nettipäiväkirjan erosta siinä, että päiväkirjaa kirjoitetaan itselle ja blogeja muille (olkoonkin että yleisö voi olla vain muutama ihmistä). Imho, selkeästi blogin tekeviä piirteitä minusta on kirjoittajan persoonan ja mielipiteiden esille tuominen (vrt toimittajan neutraali näkökulma), yleisölle kirjoittaminen, rss-feedit, kommentointimahdollisuus jne... mutta minkään yksittäisen asian puuttuminen ei tee blogista ei-blogia. --Zache 28. maaliskuuta 2007 kello 04.10 (UTC)
thread_title:  Blogin määritelmä ?
Keskustelu:Retusaari

message: Liekö tällä artikkelilla väärä nimi, kun Googlella tulee pääosin ruotsinkielisiä osumia. --Samulili 25. heinäkuuta 2005 kello 16:29:21 (UTC)
replies: text: Retusaari on sama kuin Kotlin — se saari Pietarin edustalla, jolla sijaitsee mm. Kronstadt. --Hippophaë 25. heinäkuuta 2005 kello 18:05:28 (UTC)

message: Viroksi
* (ETY) Eesti etümoloogiasõnaraamat redu
* (EKSS) "Eesti keele seletav sõnaraamat" redu
* (ÕS) Eesti õigekeelsussõnaraamat ÕS 2013 redu
Suwa (keskustelu) 8. tammikuuta 2016 kello 12.56 (EET)
thread_title:  nimen alkuperä
Keskustelu:Fernando Alonso

message: Tuo piste-ero on ristiriidassa Kimi Räikkönen -sivulla olevan tiedon kanssa. Voisiko joku asiantuntija korjata tiedot oikeiksi --Matikkapoika 25 heinäkuuta 2005
replies: text: No niin, virhe oli Räikkösen sivulla. –Antti Leväsaari(jutskaa) 25. heinäkuuta 2005 kello 19:29:10 (UTC)

message: "Oviedolainen Alonso on Formula 1 -historian kolmanneksi nuorin maailmanmestari ja tuplamaailmanmestari."
En jaksa mistään tarkistaa, mutta väittäisin Alonson olevan toiseksi nuorin tuplamaailmanmestari Sebastian Vettelin jälkeen.--Bluto (keskustelu) 1. toukokuuta 2012 kello 02.20 (EEST)
replies: text: Joo. Tässä on ip muokkaillut vähän miten sattuu. --Anr (keskustelu) 1. toukokuuta 2012 kello 02.33 (EEST)
thread_title:  Kolmanneksi nuorin tuplamaailmanmestari? 

message: Vaikuttaa siltä, että MTV3 on kopioinut artikkelin suurin piirtein sanasta sanaan kuljettajabiografiaan. Miten tässä tilanteessa pitäisi toimia? Johdannon viimeinen kappale ja kausia 2005-2006 käsittelevät kappaleet on ainakin kopioitu sanasta sanaan.–-Bluto (keskustelu) 9. tammikuuta 2013 kello 14.39 (EET)
thread_title:  Kopio
Keskustelu:Romaani

message: Ehdotuksia jatkoon:
*merkittäviä romaanikirjailijoita maailmankirjallisuudesta
*kotimaisia merkkinimiä historiasta nykypäivään
*romaankirjallisuuden alalajeja
--MiaK 25. heinäkuuta 2005 kello 19:51:14 (UTC)

message: Onko väliotsikko ”Määritelmä” todella tarpeellinen? Otsikon voisi poistaa ja siirtää sisällön johdantoon, jossa artikkelin aihe yleensä esitellään tiivistetysti. Samalla saataisiin sisällysluettelo alemmas. --Cuprum 19. maaliskuuta 2008 kello 16.09 (UTC)
thread_title:  Määritelmä?
Keskustelu:Vallanjako-oppi

message: Yhdysvallat ei kriisissä? Eikös sisällissotakin osaltaan perustunut kiistaan valtioelinten välisestä suhteesta? -thule 26. heinäkuuta 2005 kello 09:10:49 (UTC)
thread_title:  Yhdysvallat ei kriisissä 

message: En ole koskaan törmännyt muotoon "vallan kolmijako -oppi" ja minusta tuntuu, että oikea artikkelin nimi olisi "vallan kolmijako-oppi". -Samulili 16. syyskuuta 2005 kello 20:37:20 (UTC)
Muoto "vallan kolmijako -oppi" perustuu sanaliiton oikeinkirjoitussääntöön (esim. kielitoimiston teksti ) ja hahmotukseen, että kyseessä on asiaa nimeltä "vallan kolmijako" koskeva oppi. 
Mutta jos kirjoitusasu "vallan kolmijako-oppi" on tosiaan vakiintunut kuten googlauksen perusteella näyttää, lienee se parempi.
Toisaalta artikkeli toimisi paremmin jos ensisijainen nimi olisi yleisemmin vallan jakoa valtiossa kuvaava, vrt. englanninkielinen vastine "separation of powers" ja vastaavat monilla muilla kielillä - suomenkielinen vastine näyttää olevan "vallanjako-oppi", ehdotan että ensisijaiseksi nimeksi otetaan tuo  -jkp 16. syyskuuta 2005 kello 21:08:20 (UTC)
replies: text: Sanavälillinen muoto vaikuttaa olevan lähinnä wikineologismi. Vaikka jokin oikeinkirjoitussääntö jonkin tulkinnan mukaan johtaisikin tuohon muotoon, ei täällä ole aihetta sellaiseen "uuteen tutkimukseen", vaan noudatettakoon sitä mitä yleiskielessä käytetään: vallan kolmijako-oppi. (Jos nyt tulkitsemaan ryhdytään, voidaanhan todeta sen olevan eräs kolmijako-oppi, nimittäin valtaa koskeva kolmijako-oppi, jolloin kirjoitusasuksi tulee juuri tuo. Mutta tämä on sinänsä tarpeetonta halkomista, ohjenuoraksi riittää kyllä yleinen käytäntö.) Voitaneen siis siirtää artikkeli. --Jmk 5. heinäkuuta 2010 kello 12.41 (EEST)
thread_title: väliviiva ja -lyönti
Keskustelu:Sortavalan maalaiskunta

message: Artikkeli kertoo nyt hyvin yleisellä tasolla lähinnä asiasta, joka sopii Sortavala-artikkelin alle. Vaakuna on varmasti kaupungin vaakuna ja olen myös melko varma että maisemakuva esittää nimenomaan Sortavalan kaupunkia, eikä maalaiskuntaa. --thule 26. heinäkuuta 2005 kello 10:23:18 (UTC)

message: Osa artikkelin tekstistä näyttää olevan varsin suoraan täältä. Onko lupaa? --Kyzyl 20. elokuuta 2007 kello 20.12 (UTC)
replies: text: En usko että nuo Pirkanmaan tekemät muutokset tekstiin poistavat vielä mahdollista tekijänoikeusrikkomusta, jos se oli muutosten ideana? --Kyzyl 20. elokuuta 2007 kello 20.42 (UTC)
Poistin tekijänoikeudellisesti epämääräiset kohdat. --Pirkanmaa 21. elokuuta 2007 kello 13.14 (UTC)
- olen eräältä impilahdessa syntyneeltä ortodoksipapilta kuullut tarinan, jonka mukaan nimi "Sortavala" voi olla myös väännös lauseesta tsort ot valaam, Valamosta tulleet pirut. Tämän tarinan mukaan pyhät Sergei ja Herman luostaria perustaessaan pelottivat saarten pirut muualle, jolloin nämä lensivät Sortavalaan.
thread_title:  Tekijänoikeusrikkomus?
Keskustelu:Mansikat

message: Mitäs ne metsämansikat sitten ovat?--Termi 27. heinäkuuta 2005 kello 09:20:34 (UTC)
replies: text: Käsitykseni mukaan ahomansikoita, kuten artikkelissa kerrotaan. –Hartz 27. heinäkuuta 2005 kello 09:36:51 (UTC)
niin ovat. laitoin lisäyksen ahomansikka sivulle, mutta en osaa linkittää! tarvitaan uudelleenohjaus sivu "Metsämansikka" joka ohjaa Ahomansikkaan, voisiko joku laittaa? please
terv. -Anonyymi käyttäjä Kommentin jätti 82.181.82.184 (keskustelu – muokkaukset).

text: Semmoinen ohjaushan on olemassa jo vanhastaan: metsämansikka. --Silvonen 27. kesäkuuta 2007 kello 04.09 (UTC)
thread_title:  Metsämansikat 

message: Pitäisikö koko käyttö-kappale siirtää puutarhamansikoiden puolelle? --Aulis Eskola 1. kesäkuuta 2009 kello 16.56 (EEST)
replies: text: Pitäisi.--IA 1. kesäkuuta 2009 kello 17.25 (EEST)
replies: text: :Sirsin. --Aulis Eskola 1. kesäkuuta 2009 kello 23.34 (EEST)
thread_title:  Käyttö-kappale